Sacrosancto et exorabili loco in honore beatorum apostolorum Petri et Pauli dicato, nomine Cluniaco, quem regere videtur donnus Maiolus abba. Ego, in Dei nomine, Aibrannus dono aliquid ex rebus meis, consentiente matre mea Adalaci et filio meo Hunberto, pro remissione peccatorum nostrorum et omnium fidelium christianorum. Sunt autem ipsæ res sitæ in pago Matisconense, in agro Galoniacense, prope Cluniense monasterium, videlicet unus campus qui terminatur a mane et a sero terra Sancti Petri, a cirtio via publica, a medio die rivo currente; et faciant monachi Sancti Petri a die presenti quicquid voluerint. Qui autem contradixerit, auri libras II componat, et hæc donatio postea firma et stabilis permaneat, stipulatione subnixa. Actum Cluniaco publice. S. Aibranni, qui fieri et firmare rogavit. S. Adalacis, matris ejus, et Hunberti, filii ejus. S. Oddonis. S. Airoardi. S. Rannaldi. S. Ildulfi. Data per manum Aldebaldi, mense augusto, regnante Lothario rege anno XXX.